Söngvarakeppnin hefur verið haldin frá árinu 1989 , en fyrstu árin fór hún fram í félagsheimilinu Ásbyrgi á Laugarbakka , enda voru nokkrir kennarar í Laugarbakkaskóla gríðarlega áhugasamir um tónlistarlíf og unnu mikið starf í að fá nemendur til að taka þátt í tónlistartengdum uppákomum með ýmsum hætti - T.d. með því að aðstoða nemendur við að púsla saman hljómsveitum . Eftir sameiningu skólanna í Vestur – Húnavatnssýslu hefur keppnin farið fram í Félagsheimilinu á Hvammstanga . Í öll þessi ár hefur undirspil verið “ lifandi ” : Ýmist hafa starfandi hljómsveitir tekið að sér undirleik eða sett hafa verið saman bönd fyrir tilefnið . Í ár er þar engin undantekning og er hljóðfæraleikur að þessu sinni í höndum kennara , tónlistarkennara , stuðningsfulltrúa og íþróttaþjálfara auk eins nemanda í 10. bekk , sem auk þess að leika á gítar með hljómsveitinni tekur þátt með frumsamið lag og texta . Þáttakendur í ár eru vel á þriðja tuginn og atriðin 17 . Söngvarakeppni Grunnskóla Húnaþings vestra fer fram miðvikudaginn 15. jan og hefjast leikar kl. 19 . Miðaverð er kr. 1.500 en ókeypis fyrir börn undir grunnskólaaldri .